《斯园留别雷东甫正甫 其二》
清代·汪轫

君歌《梁甫吟》，忽感别离心。客子雨中望，春山云外深。

前村客野水，远树息飞禽。欲去还回首，相期是德音。

作者简介：（1711—1767）江西武宁人，字辇云，一字迂行，号鱼亭。乾隆优贡客，官吉水训导。治古文有名当世，尤好为诗。与蒋士铨相亲，又以工诗齐名。少时孤贫，为人戆直。有《鱼亭诗钞》、《藻香馆词》。